text: <p><b>تفرجت</b> ولقيت السيد ماشي <i>مكيقول</i> والو، <i>كما</i> <u>وصفوه،</u> وماشي <u>حامض،</u> وماشي <b>مامربيش</b> <i>حيث</i> هادي عليها <i>خلاف،</i> مربي فالصين ماشي هي مربي <b>ففرانسا،</b> وكذلك مربي فالداخلة ماشي <i>هي</i> مربي فالسطات <u>وماشي</u> هي <i>مربي</i> فالرباط، أول مكيضحك فيه هي اللهجة <b>العروبية،</b> حيث راه تزرعات لينا فالدم من خلال التلفازة، مايمكنش بالنسبة لبزاف أنهم يضحكوك إلا الذا <i>تظاهرو</i> <i>بالتاعروبيت،</i> <i>أو</i> بالتاشلحيت، فكل رمضان <b>وفكل</b> مناسبة ومنذ أيام البصري، والعروبية <b>هي</b> لهجة الكوميديا، <i>وصحاب</i> لمدينة القاريين <b>الواعرين</b> <i>ملي</i> كيبغيو <i>يضحكوك</i> <i>كيضحكو</i> بالفرونصي، لإنها بالنسبة ليهم <u>هي</u> لغة التمدن، <b>أما</b> الدارجة <i>فلغة</i> لهناوات فقط، ومن بعد سنوات ديال التاعروبيت فالكوميدية تزرعات <u>فاللاوعي</u> ديالنا، وولات كتضحكنا <u>بشكل</u> فطري، <i>وحتى</i> فقمة إبداع الكوميدية المغربية ، أي سلسلة الكوبل، <i>فراه</i> ضحكنا وبالعروبية، <b>علما</b> أن <b>حسن</b> الفذ جرب بكل الأشكال</p>
  <p>وطبعا <i>قبل</i> ماتحدد <b>واش</b> أنا <i>واعي</i> أو مكلخ كتطلع لفوق للفوق، وتبدى تشوف فيا <i>أنا</i> لتحت <b>صغيور</b> وكنعيش <i>من</i> <u>أجل</u> البقاء، <i>وكنحاول</i> بكل ما أتيت من جهد <u>ذهني</u> <u>حل</u> طلاسمك، <u>ونتا</u> <u>داير</u> <i>مكبرة</i> وكتتأمل <u>فتحركاتي</u> الطفيفة نحو كشف الإشارة، راه <u>هادي</u> خدمة <i>الله</i> سبحانه <b>وتعالى،</b> هو <u>لي</u> يحدد ويقدر، <u>وكل</u> واحد كيديرو فالبلاصة لي <i>يستاهلها،</i> <i>هادي</i> ماشي <b>خدمة</b> <u>بنادم</u> وماشي دور بنادم</p>
  <p>وهاد المجال راه كيدخل <u>40</u> <u>مليار</u> <i>دولار</i> كرواتب <i>فماريكان</i> للي <u>خدامين</u> <u>فهاد</u> <b>المجال،</b> وراه صناعة قائمة <u>بحد</u> <b>ذاتها،</b> ماشي تخربيقة، <u>والدول</u> <i>كتصرف</i> <u>عليه</u> <i>مبالغ</i> <i>ضخمة،</i> حيث راه من <i>مظاهر</i> العظمة والرخاء بحال ماريكان، <u>وكيما</u> كنلاحظو <b>فراه</b> أكثر المواضيع قراءة <i>فالأنترنيت</i> هي <b>المواضيع</b> الترفيهية، <b>حيث</b> بنادم باغي يفوج ماشي يفكر فشي حاجة <b>مكتعنيه</b> والو، غي حيث شخص ما أو مجموعة ما، ظنت أن الآخرين <i>على</i> <b>ضلالة</b> وبغات تاخد بيديهم للطريق الصواب، حيث هوما أصحاب رسالة ثورية زمن <u>الرسالات</u> تسالا مع <i>خاتم</i> المرسلين، <b>دابا</b> زمان سينا <i>ومول</i> الكاسكيطة وزمان <b>أديني</b> فالهايف وأنا أحبك <u>يا</u> أنانانس</p>
  <h4></h4>